**פרד דורסט** (באנגלית: **Fred Durst**; נולד ב-29 באוגוסט 1970) שחקן ובמאי קולנוע אמריקאי בנוסף הוא הסולן של להקת הנו מטאל לימפ ביזקיט.  

רבים מחשיבים אותו כדמות שנויה במחלוקת, הן בתחום המוזיקה והן בחייו האישיים. פרד דורסט נבחר למקום 71 כסולן המטאל הטוב ביותר בכל הזמנים על ידי היט פארדר.

ביוגרפיה
--------

פרד דורסט נולד בג'קסונוויל, פלורידה. אביו נטש את המשפחה כאשר היה בן כמה שבועות, והוא גדל לבד עם אמו אשר לא עבדה. השניים חיו בעוני רב וגרו בקומה העליונה של הכנסייה המקומית ואף נידבו אוכל. כאשר דורסט היה בן שנתיים, נישאה אימו לביל, שוטר. אמו העידה כי היה ילד תלותי, אהב לשמוע מוזיקה ולרקוד. לדורסט נולד אח למחצה בשם קורי. המשפחה עברה לגזטוניה, צפון קרוליינה כדי להיות קרובים למשפחתה של אמו, אשר גרו בדאלאס, צפון קרוליינה.

בנעוריו, התעניין דורסט בברייקדאנס ובמוזיקת היפ הופ. הוא הקים להקת ברייקדאנס שנקראה "Reckless Crew".הוא החל להתחבר לראפ, כתב שירים רבים, והתאמן כמה שהיה יכול. הוא התחיל להשתתף בתחרויות ראפ, שם היה האדם היחיד שעורו לבן, דבר שעודד אותו להתחבר עם אפרו-אמריקאים.
לאחר מכן, דורסט וחבריו התחילו להתעניין בסקייטבורדינג. התעניינות זו הפכה לתרבות שלמה, בה הוא קנה בגדים חדשים והאזין למוזיקה חדשה, פאנק הארדקור.

הוא סיים את לימודיו בתיכון ב-1988 והתגייס לצי האמריקני. לאחר שנתיים, דורסט השתחרר מהצי, בגלל פציעה בפרק כף היד, אשר נגרמה מתאונת סקייטבורד. הוא החל לעבוד בכמה עבודות מזדמנות, כגון: די ג'יי, עבודה במסעדות מזון מהיר, בסקייטפארק וכדומה.

לאחר שהשתחרר מהכלא, חזר לצפון קרולינה. הוא חזר לסצנת ההיפ הופ, והקים צמד ראפ עם חברו שהיה די-ג'י. הם צילמו עצמם עושים קטע ראפ והתגובות היו שליליות.
הוא חזר לגור בג'קסונוויל והפך לאומן קעקועים. הוא קיבל מחמאות על עבודתו, ואנשים ייעצו לו לפתח קריירה בתחום, במקום להמשיך בקריירה מוזיקלית. הוא קעקע את סולן להקת קורן, ג'ונתן דייוויס, אשר הציג לו את עולם המוזיקה. דורסט הביא לו דמו של להקתו לימפ ביזקיט, ודייוויס לקח אותו לחברת התקליטים שלו.

### קריירה

דורסט היה אחד ממקימי להקת לימפ ביזקיט בשנת 1994. הלהקה פרצה לתודעה עם האלבומים "Significant Other" ו"Chocolate Starfish and the Hot Dog Flavored Water". בעקבות הצלחת הלהקה הפך לאחד מכוכבי הרוק הגדולים של שנות ה-90 ותחילת שנות ה-2000.
בשנת 2000, הופיע לצידה של כריסטינה אגילרה בטקס פרסי הווידאו קליפים של MTV. בשנת 2001, הופיעה הלהקה בפסטיבל בסידני. הקהל הסתער לכיוון הבמה ונערה בשם ג'סיקה מיקליק מתה מחנק.

דורסט כתב את רוב שירי הלהקה, ואף באלבום Results May Vary,היה שותף להלחנה של רוב שירי האלבום, דבר שלא עשה מאז האלבום הראשון של לימפ ביזקיט.
בתור מפיק גילה להקות רוק מצליחות כמו פאדל אוף מאד וסטיינד.

בנוסף לפעילותו כסולן הלהקה, דורסט ביים את רוב הקליפים של לימפ ביזקיט, וכן קליפים של הלהקות קורן וסטיינד. באחד מהראיונות שערכו עמו, דורסט אמר ששאף להיות במאי קולנוע לפני שהתחיל בקריירה המוזיקלית שלו, וב-2006 ביים את הסרט *The Education of Charlie Banks* ("חינוכו של צ'ארלי בנקס"), ובשנה זו גם השתתף בסרט המסתורין "אוכלוסייה 436".

ב-2019 ביים סרט נוסף, "פנאטי", סרט מותחן פסיכולוגי בכיכובו של ג'ון טרבולטה.

### חיים אישיים

ב-1990, בזמן שירותו בצי, התחתן עם אשתו הראשונה. הם עברו לקליפורניה, ונולדה להם בת בשם אדריאנה ב-3 ביוני אותה שנה. הזוג התגרש לאחר שדורסט גילה שאשתו ניהלה רומן. הוא נאסר למשך חודש לאחר שתקף את מאהבה של אשתו.
מאוחר יותר יצא עם השחקנית ג'ניפר תאייר ונולד להם בן בשם דאלאס ב-30 באוגוסט 2001. בשנת 2009, נישא לאסתר נזרוב והם התגרשו לאחר שלושה חודשים. ב-2012, נישא למאפרת קסניה בריאזינה והם התגרשו בספטמבר 2018.

במהלך שרפות היער בקליפורניה (2018), ביתו של דורסט נשרף כליל והוא איבד את רוב רכושו.

דורסט הוא טבעוני מאז 2013.

קישורים חיצוניים
----------------

ויקישיתוף מדיה וקבצים בנושא **פרד דורסט** בוויקישיתוף

הערות שוליים
------------

1. ↑  Charlotte Pointing, Limp Bizkits Fred Durst is Vegan and Wants Livekindly to Cook for Him, Livekindly, June 4, 2018

* 

* אתר האינטרנט הרשמי של פרד דורסט (באנגלית)
* American Alien - הבלוג האישי של פרד דורסט
* פרד דורסט, ברשת החברתית פייסבוק

* פרד דורסט, ברשת החברתית אקס (טוויטר)

* פרד דורסט, ברשת החברתית אינסטגרם

* פרד דורסט, ברשת החברתית VK

* פרד דורסט, ברשת החברתית LinkedIn

* פרד דורסט, ערוץ באתר Twitch.tv

* פרד דורסט, במסד הנתונים הקולנועיים IMDb (באנגלית)

* פרד דורסט, באתר AllMovie (באנגלית)

* פרד דורסט, באתר Rotten Tomatoes (באנגלית)

* פרד דורסט, באתר Metacritic (באנגלית)

* פרד דורסט, במסד הנתונים הקולנועיים KinoPoisk (ברוסית)

* פרד דורסט, באתר סאונדקלאוד (באנגלית)

* פרד דורסט, באתר AllMusic (באנגלית)

* פרד דורסט, באתר MusicBrainz (באנגלית)

* פרד דורסט, באתר Yandex.Music (ברוסית)

* פרד דורסט, באתר Discogs (באנגלית)

* פרד דורסט, באתר Songkick (באנגלית)

* פרד דורסט, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1615476
* GND: 135419980
* ISNI: 0000 0000 0277 7340
* LCCN: no00041523
* MusicBrainz: 39c346d7-c098-4b04-ab74-62d59fe4070b
* NKC: xx0105338
* VIAF: 7597819
* WorldCat: lccn-no00041523

 |